ร้าน Farm Design สาขานี้ตั้งอยู่ชั้นแรกของ Mega Bangna ตรงข้ามธ. ไทยพาณิชย์ที่อยู่หน้า Big C Extra ใกล้ๆกับร้าน subway ที่นั่งมีไม่มาก เมนูราคาเท่ากับสาขาอื่น มาวันนี้ตั้งใจมาลอง frappe อันเลื่องชื่อที่วันก่อนไม่ได้ไปลองที่อีกสาขาเพราะทานแต่เค้ก
- Strawberry cheesecake frappe 125 บาท เป็นนมปั่นกับสตรอเบอร์รี่ชีสเค้กราดด้วยวิปครีม ซอสสตรอเบอร์รี่และเศษชีสเค้ก มาในแก้วขนาดกลางๆ รสชาติหอมมันมากๆ หวานอร่อย ชีสเค้กนุ่มหอมดี ทุกอย่างเข้ากันลงตัวดีมากๆ เป็นชีสเค้กปั่นที่อร่อยมากๆแนะนำๆเลย ให้ 4.3/5
เป็นอีกร้านที่คราวก่อนรีวิวว่ารสชาติชีสเค้กแท้จริงต้องที่นี่ มาคราวนี้ก็แนะนำชีสเค้กปั่น ซึ่งก็ไม่ผิดหวังเลย คนไม่ชอบทานเลี่ยนมีเลี่ยนแน่นอนและอาจจะไม่ชอบ แถมสาขานี้คนน้อยกว่าสาขาที่แล้วที่เคยไปลอง ที่นั่งอาจจะน้อยกว่า ตัวร้านแคบกว่าพอควร การบริการดีกว่า ไวกว่า พนักงานอัธยาศัยดีกว่า ตอนนี้ชอบชีสเค้กปั่นมากกว่าชีสเค้กธรรมดาๆ ไม่รู้ทำไมเหมือนกัน 555